སྐབས་འདིར་པི་ཅིང་དུ།རྒྱ་ནག་གི་རྩ་ཁྲིམས་གཏན་འབེབས་བྱེད་རྒྱུའི་ཚོགས་འདུ་ཆེན་པོ་ཞིག་ཚོགས་རྒྱུའི་གྲ་སྒྲིག་བྱེད་བཞིན་ཡོད་པ་དེའི་ནང་བོད་ལ་འཐུས་མི་བཅུའི་སྡོད་ས་སྤྲད་ཡོད་པ་རེད།སྐབས་དེར་རྒྱ་རིགས་ཀྱི་འཐུས་མི་རྣམས་འདེམས་བསྒྲུགས་བྱས་ཏེ་བསྐོས་ལུགས་དང༌།བོད་ཀྱི་འཐུས་མི་རྣམས་ཕྲན་ནས་བསྐོ་གཞག་བྱེད་དགོས་བརྗོད་འདུགརྒྱ་ནག་གཞུང་གིས་བསམ་འཆར་བཏོན་གསལ་ལ་འཐུས་མི་དེ་རྣམས་ཀྱི་འགོ་འཁྲིད་ཕྲན་ནས་བྱེད་དགོས་པ་རེད།མི་མང་པོའི་བསམ་པར་ཚོགས་འདུའི་འཐུས་མི་བྱ་རྒྱུ་ཏཱ་ལའི་བླ་མའི་གོ་གནས་དང་མི་མཐུན་པར་བསམ་གྱི་ཡོད་འདུག་ཀྱང༌།ཁོ་བོའི་བསམ་པར་དེ་ལྟར་མ་བྱས་ན་ཁེ་ཕན་ཐོབ་རྒྱུ་གང་ཡང་མེད་པ་མ་ཟད།ད་ལྟ་ང་ཚོར་ཡོད་ལུགས་ཀྱི་ནང་གི་རང་དབང་དེ་ཡང་བརླག་ཉེན་འབྱུང་ཞིང༌།དེ་ལ་མོས་མཐུན་བྱས་ན་རྒྱ་མིས་ཁས་ལེན་བྱས་པ་རྣམས་ལག་ལེན་བྱེད་འཇུག་རྒྱུར་ཕན་ཐོགས་ཡོང་སྲིད་སྙམ་པ་བྱུང༌།